Avis juridique important

|

31984L0525

Οδηγία 84/525/ΕΟΚ του Συμβουλίου της 17ης Σεπτεμβρίου 1984 για την προσέγγιση των νομοθεσιών των κρατών μελών σχετικά με τις χαλύβδινες φιάλες αερίου χωρίς συγκόλληση

Επίσημη Εφημερίδα αριθ. L 300 της 19/11/1984 σ. 0001 - 0019 Φινλανδική ειδική έκδοση: Κεφάλαιο 13 τόμος 14 σ. 0003  Ισπανική ειδική έκδοση: Κεφάλαιο 13 τόμος 18 σ. 0011  Σουηδική ειδική έκδοση: Κεφάλαιο 13 τόμος 14 σ. 0003  Πορτογαλική ειδική έκδοση : Κεφάλαιο 13 τόμος 18 σ. 0011

ΟΔΗΓΙΑ ΤΟΥ ΣΥΜΒΟΥΛΙΟΥ της 17ης Σεπτεμβρίου 1984 για την προσέγγιση των νομοθεσιών των κρατών μελών σχετικά με τις χαλύβδινες φιάλες αερίου χωρίς συγκόλλησηΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι η κατασκευή των χαλύβδινων φιαλών αερίου και οι σχετικοί με αυτήν έλεγχοι στα κράτη μέλη υπόκεινται σε διατάξεις αναγκαστικού χαρακτήρα που διαφέρουν από το ένα κράτος μέλος στο άλλο και, κατά συνέπεια, εμποδίζουν τις συναλλαγές τους- ότι πρέπει,  συνεπώς, να πραγματοποιηθεί προσέγγιση αυτών των διατάξεων- ότι η οδηγία 76/767/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στις κοινές διατάξεις περί των συσκευών πιέσεως και των μεθόδων ελέγχου αυτών των συσκευών (3), όπως τροποποιήθηκε από την  πράξη προσχωρήσεως του 1979, καθόρισε, ιδίως, τις διαδικασίες έγκρισης ΕΟΚ και ελέγχου ΕΟΚ αυτών των συσκευών- ότι, σύμφωνα μ' αυτή την οδηγία, πρέπει να καθοριστούν οι τεχνικές προδιαγραφές, τις οποίες πρέπει να πληρούν οι χαλύβδινες φιάλες αερίου  χωρίς συγκόλληση, τύπου ΕΟΚ, από 0,5 μέχρι 150 λίτρα, ώστε να μπορούν να εισάγονται, να διατίθενται στο εμπόριο και να χρησιμοποιούνται ελεύθερα, εφόσον έχουν υπαχθεί στους προβλεπόμενους ελέγχους και φέρουν τα προβλεπόμενα σήματα και ενδείξεις,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Η παρούσα οδηγία εφαρμόζεται στα ανθεκτικά χαλύβδινα περιβλήματα των φιαλών χωρίς συγκόλληση, δηλαδή των φιαλών που αποτελούνται από ένα μόνο κομμάτι, οι οποίες μπορούν να πληρωθούν πολλές φορές και να μεταφέρονται, των οποίων η χωρητικότητα  είναι τουλάχιστον 0,5 λίτρα και δεν υπερβαίνει τα 150 λίτρα και οι οποίες προορίζονται να περιέχουν συμπιεσμένα, υγροποιημένα ή διαλυμένα αέρια. Αυτές οι φιάλες αερίου αποκαλούνται στο εξής "φιάλες".  2. Η παρούσα οδηγία δεν εφαρμόζεται στις φιάλες από ωστενιτικό χάλυβα ούτε στις φιάλες στις οποίες προστίθεται μέταλλο κατά τη διαδικασία κλεισίματος της βάσης τους.  3. Η παρούσα οδηγία εφαρμόζεται ανεξάρτητα από τον αριθμό των θολωτών μερών της φιάλης (ένα ή δύο).   Άρθρο 2  Κατά την έννοια της παρούσας οδηγίας, ως "φιάλη τύπου ΕΟΚ" νοείται φιάλη που έχει σχεδιαστεί και κατασκευαστεί κατά τέτοιο τρόπο ώστε να ανταποκρίνεται στις προδιαγραφές της παρούσας οδηγίας και της οδηγίας 76/767/ΕΟΚ.   Άρθρο 3  Τα κράτη μέλη δεν μπορούν να αρνούνται, να απαγορεύουν ή να περιορίζουν τη διάθεση στο εμπόριο και τη χρησιμοποίηση μιας φιάλης τύπου ΕΟΚ για λόγους που αφορούν την κατασκευή της και τον έλεγχο της κατασκευής της κατά την έννοια της οδηγίας  76/767/ΕΟΚ και της παρούσας οδηγίας.   Άρθρο 4  Όλες οι φιάλες τύπου ΕΟΚ υπόκεινται στην έγκριση προτύπου ΕΟΚ.  Όλες οι φιάλες τύπου ΕΟΚ υπόκεινται στον έλεγχο ΕΟΚ, εκτός από τις φιάλες των οποίων η πίεση υδραυλικής δοκιμής είναι μικρότερη ή ίση με 120 bar και των οποίων η χωρητικότητα είναι μικρότερη ή ίση με 1 λίτρο.   Άρθρο 5  Οι τροποποιήσεις που είναι αναγκαίες για να προσαρμοστούν τα σημεία 2.1.3, 2.1.4, 2.3, 3.1.1.1, 3.4, 3.5, 3.6, 3.7, 4, 5 και 6 του παραρτήματος I, καθώς και τα άλλα παραρτήματα της παρούσας οδηγίας στην τεχνική πρόοδο, θεσπίζονται σύμφωνα με τη  διαδικασία του άρθρου 20 της οδηγίας 76/767/ΕΟΚ.   Άρθρο 6  Η διαδικασία του άρθρου 17 της οδηγίας 76/767/ΕΟΚ μπορεί να εφαρμόζεται στο σημείο 2.2 του παραρτήματος I της παρούσας οδηγίας.   Άρθρο 7  1. Τα κράτη μέλη θέτουν σε ισχύ τις νομοθετικές κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία μέσα σε προθεσμία δεκαοκτώ μηνών από την κοινοποίησή της και ενημερώνουν αμέσως σχετικά την  Επιτροπή (4).  2. Τα κράτη μέλη φροντίζουν να γνωστοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 8  Η παρούσα οδηγία απευθύνεται στα κράτη μέλη.  Βρυξέλλες, 17 Σεπτεμβρίου 1984.  Για το Συμβούλιο Ο Πρόεδρος P. BARRY  (1) ΕΕ αριθ. C 2 της 9. 1. 1974, σ. 64.  (2) ΕΕ αριθ. C 101 της 23. 11. 1973, σ. 25.  (3) ΕΕ αριθ. L 262 της 27. 9. 1976, σ. 153.  (4) Η παρούσα οδηγία κοινοποιήθηκε στα κράτη μέλη στις 26 Σεπτεμβρίου 1984.      ΠΑΡΑΡΤΗΜΑ I   1. ΟΡΙΣΜΟΙ ΚΑΙ ΣΥΜΒΟΛΑ ΤΩΝ ΟΡΩΝ ΠΟΥ ΧΡΗΣΙΜΟΠΟΙΟΥΝΤΑΙ ΣΤΟ ΠΑΡΟΝ ΠΑΡΑΡΤΗΜΑ  1.1. ΟΡΙΟ ΕΛΑΣΤΙΚΟΤΗΤΑΣ Στην παρούσα οδηγία, οι τιμές του ορίου ελαστικότητας, οι οποίες χρησιμοποιούνται για τον υπολογισμό των μερών που υπόκεινται σε τάση είναι οι ακόλουθες:  - όταν ένας χάλυβας δεν παρουσιάζει κατώτερο ή ανώτερο όριο διαρροής, πρέπει να χρησιμοποιείται η ελάχιστη τιμή του συμβατικού ορίου ελαστικότητας Rp 0,2,  - όταν ένα χάλυβας παρουσιάζει ανώτερο και κατώτερο όριο διαρροής, μπορεί να χρησιμοποιείται:  - είτε το ReL,  - είτε το ReH x 0,92 - είτε το Rp 0,2- 1.2. ΤΑΣΗ ΘΡΑΥΣΗΣ Στην παρούσα οδηγία, ως τάση θραύσης νοείται η τάση πλαστικής αστάθειας δηλαδή η ανώτατη τάση που λαμβάνεται κατά τη δοκιμή θραύσης υπό τάση.  1.3. ΣΥΜΒΟΛΑ Τα σύμβολα που χρησιμοποιούνται στο παρόν παράρτημα σημαίνουν τα εξής:  Ph = πίεση υδραυλικής δοκιμής σε bar,  Pr = τάση θραύσης της φιάλης, μετρούμενη κατά τη δοκιμή θραύσης σε bar,  Rrt = υπολογιζόμενη ελάχιστη θεωρητική τάση θραύσης σε bar,  Re = τιμή του ορίου ελαστικότητας η οποία λαμβάνεται υπόψη, σύμφωνα με το σημείο 1.1, για τον προσδιορισμό της τιμής R που χρησιμοποιείται για τον υπολογισμό των μερών που υπόκεινται σε τάση σε N/mm2,  ReL = ελάχιστη τιμή του κατώτερου ορίου ελαστικότητας που εγγυάται ο κατασκευαστής των φιαλών σε N/mm2,  ReH = ελάχιστη τιμή του ανώτερου ορίου ελαστικότητας που εγγυάται ο κατασκευαστής των φιαλών σε N/mm2,  Rp 0,2 = συμβατικό όριο ελαστικότητας 0,2 % που εγγυάται ο κατασκευαστής σε N/mm2.  Το συμβατικό όριο ελαστικότητας είναι το μοναδιαίο φορτίο που αντιστοιχεί σε μια γραμμική επιμήκυνση ίση με 0,2 % του αρχικού μήκους μεταξύ των σημείων αναφοράς.  Rm = ελάχιστη τιμή της αντοχής σε εφελκυσμό την οποία εγγυάται ο κατασκευαστής της φιάλης σε N/mm2 a = υπολογιζόμενο ελάχιστο πάχος του τοιχώματος του κυλινδρικού τμήματος σε mm,  D = ονομαστική εξωτερική διάμετρος της φιάλης σε mm,  d = διάμετρος του κυλινδρικού άξονα (μαντρίνου) για τις δοκιμές αναδίπλωσης σε mm,  Rmt = πραγματική αντοχή σε εφελκυσμό σε N/mm2.  1.4. ΕΞΟΜΑΛΥΝΣΗ Ο όρος "εξομάλυνση" χρησιμοποιείται στην παρούσα οδηγία σύμφωνα με τον ορισμό που αναφέρεται στην παράγραφο 68 της EURONORM 52-83.  Μετά την εξομάλυνση μπορεί να επακολουθεί επαναφορά σε ομοιόμορφη θερμοκρασία κάτω από το χαμηλότερο σημείο μετασχηματισμού (Acl) του χάλυβα.  1.5. ΒΑΦΗ ΚΑΙ ΕΠΑΝΑΦΟΡΑ Ο όρος "βαφή και επαναφορά" αναφέρεται στη θερμική κατεργασία στην οποία υποβάλλεται μια έτοιμη φιάλη και κατά τη διάρκεια της οποίας η φιάλη θερμαίνεται έως μια ομοιόμορφη θερμοκρασία πάνω από το υψηλότερο σημείο μετασχηματισμού (Ac3) του χάλυβα. Στη  συνέχεια η φιάλη ψύχεται με ρυθμό που δεν υπερβαίνει το 80 % του ρυθμού που επιτυγχάνεται με τη ψύξη σε νερό 20 oC- τέλος, η φιάλη επαναφέρεται σε ομοιόμορφη θερμοκρασία, η οποία είναι κατώτερη από τη χαμηλότερη θερμοκρασία μετασχηματισμού (Acl) του  χάλυβα.  Η θερμική κατεργασία δεν πρέπει να δημιουργεί ρωγμές στη φιάλη. Η βαφή σε νερό χωρίς πρόσθετα δεν πρέπει να χρησιμοποιείται.   2. ΤΕΧΝΙΚΕΣ ΠΡΟΔΙΑΓΡΑΦΕΣ  2.1. ΧΡΗΣΙΜΟΠΟΙΟΥΜΕΝΟΙ ΧΑΛΥΒΕΣ 2.1.1. Ένας χάλυβας καθορίζεται από τον τύπο επεξεργασίας του, τη χημική του σύνθεση, τη θερμική κατεργασία στην οποία υποβάλλεται η έτοιμη φιάλη και από τα μηχανικά του χαρακτηριστικά. Ο κατασκευαστής δίνει τις αντίστοιχες ενδείξεις λαμβάνοντας υπόψη  τις παρακάτω προδιαγραφές. Οποιαδήποτε μεταβολή ως προς τις ενδείξεις αυτές θεωρείται, για την έγκριση προτύπου ΕΟΚ, ως αλλαγή χάλυβα.  α) Τύπος επεξεργασίας Ο τύπος επεξεργασίας καθορίζεται ανάλογα με την τεχνική που χρησιμοποιήθηκε (π.χ. κλίβανος Martin, μεταλλάκτης οξυγόνου, ηλεκτρική κάμινος) και με τη μέθοδο καθησύχασης που χρησιμοποιείται.  β) Χημική σύσταση Η χημική σύσταση πρέπει να αναφέρει τουλάχιστον:  - την ανώτατη περιεκτικότητα σε θείο και φωσφόρο σε κάθε περίπτωση,  - την περιεκτικότητα σε άνθρακα, σε μαγγάνιο και σε πυρίτιο σε κάθε περίπτωση,  - την περιεκτικότητα σε νικέλιο, χρώμιο, μολυβδαίνιο και βανάδιο, αν τα στοιχεία αυτά εισάγονται σκόπιμα ως συγκραματικά στοιχεία.  Η περιεκτικότητα σε άνθρακα, μαγγάνιο, πυρίτιο και, αν υπάρχουν, σε νικέλιο, χρώμιο, μολυβδαίνιο και βανάδιο, πρέπει να αναφέρεται με τέτοιες ανοχές, ώστε οι διαφορές μεταξύ ανωτάτης και κατωτάτης τιμής σε χυτό μέταλλο να μην υπερβαίνουν:  - Για τον άνθρακα:  - 0,06 % όταν η ανώτατη περιεκτικότητα είναι μικρότερη από 0,30 %,  - 0,07 % όταν η ανώτατη περιεκτικότητα είναι μεγαλύτερη ή ίση με 0,30 %,  - Για το μαγγάνιο και το πυρίτιο:  - 0,30 %.  - Για το χρώμιο:  - 0,30 % όταν η ανώτατη περιεκτικότητα είναι μικρότερη από 1,5 %,  - 0,50 % όταν η ανώτατη περιεκτικότητα είναι μεγαλύτερη ή ίση με 1,5 %.  - Για το νικέλιο:  - 0,40 %.  - Για το μολυβδαίνιο:  - 0,15 %.  - Για το βανάδιο:  - 0,10 %.  γ) Θερμική κατεργασία Η θερμική κατεργασία καθορίζεται από τη θερμοκρασία, τη χρονική διάρκεια που το μέταλλο διατηρείται στη θερμοκρασία αυτή και τη φύση του υγρού ψύξης που χρησιμοποιείται σε κάθε στάδιο της κατεργασίας (εξομάλυνση, μετά την οποία ακολουθεί ενδεχομένως  επαναφορά, η βαφή μετά την οποία ακολουθεί επαναφορά).  Η θερμοκρασία ωστενιτισμού πριν από τη βαφή ή την εξομάλυνση πρέπει να καθορίζεται με προσέγγιση +- 35 oC.  Το ίδιο ισχύει και για τη θερμοκρασία επαναφοράς.  2.1.2. Όροι που πρέπει να πληρούνται Ο χάλυβας που χρησιμοποιείται πρέπει να είναι καθησυχασμένος και να μην είναι ευαίσθητος σε γήρανση. Ολόκληρη η έτοιμη φιάλη πρέπει να υποβάλλεται σε θερμική κατεργασία, η οποία μπορεί να είναι είτε εξομάλυνση, ακολουθούμενη ή όχι από επαναφορά, είτε  βαφή ακολουθούμενη από επαναφορά. Η περιεκτικότητα του πλινθώματος του χυτηρίου σε θείο και φωσφόρο δεν πρέπει να υπερβαίνει το 0,035 % για καθένα από τα στοιχεία αυτά, ενώ το σύνολό τους δεν πρέπει να υπερβαίνει το 0,06 %. Η περιεκτικότητα του τελικού  προϊόντος σε θείο και φωσφόρο δεν πρέπει να υπερβαίνει το 0,04 % για καθένα από τα στοιχεία αυτά, ενώ το σύνολό τους δεν πρέπει να υπερβαίνει το 0,07 %.  2.1.3. Ένας κατασκευαστής μπορεί να χρησιμοποιεί ένα χάλυβα, κατά την έννοια του σημείου 2.1.1. μόνο αν ο χάλυβας αυτός γίνεται δεκτός από ένα κράτος μέλος για την κατασκευή φιαλών χωρίς συγκόλληση. Κάθε κράτος μέλος κοινοποιεί σε κάθε άλλο κράτος μέλος  που το ζητά τον κατάλογο των υλικών που χρησιμοποιούνται στο έδαφός του για την κατασκευή των φιαλών που αναφέρονται στην παρούσα οδηγία.  2.1.4. Ανεξάρτητες αναλύσεις πρέπει να είναι δυνατόν να διενεργούνται ιδίως για να διαπιστώνεται αν η περιεκτικότητα σε θείο και φωσφόρο αντιστοιχεί πράγματι στις προδιαγραφές του σημείου 2.1.2. Οι αναλύσεις αυτές πρέπει να διενεργούνται σε δείγματα που  λαμβάνονται είτε από το ημιτελικό προϊόν, όπως παραδίδεται από τον παραγωγό χάλυβα στον κατασκευαστή φιαλών, είτε από τις έτοιμες φιάλες.  Όταν επιλέγεται η λήψη δείγματος από φιάλη, το δείγμα αυτό επιτρέπεται να ληφθεί από μία από τις φιάλες που έχουν προηγουμένως επιλεγεί για τις μηχανικές δοκιμές που προβλέπονται στο σημείο 3.1 ή για τη δοκιμή θραύσης υπό τάση που προβλέπεται στο σημείο  3.2.  2.2. ΥΠΟΛΟΓΙΣΜΟΣ ΤΩΝ ΜΕΡΩΝ ΠΟΥ ΥΠΟΚΕΙΝΤΑΙ ΣΕ ΤΑΣΗ 2.2.1. Το ελάχιστο πάχος του τοιχώματος είναι τουλάχιστον ίσο με τη μεγαλύτερη από τις ακόλουθες τιμές:  - a =  mm όπου R είναι η μικρότερη από τις ακόλουθες δύο τιμές:  1) Re 2) 0,75- Rm, για τις φιάλες που έχουν υποβληθεί σε εξομάλυνση ή σε εξομάλυνση και επαναφορά 0,85- Rm, για τις φιάλες που έχουν υποστεί βαφή και επαναφορά - a =  + 1 mm - a = 1,5 mm 2.2.2. Αν ο κυρτός πυθμένας κατασκευάζεται με σφυρηλάτηση του κυλινδρικού τμήματος, το πάχος που τοιχώματος μετρούμενο στο κέντρο του τελειωμένου πυθμένα πρέπει να είναι τουλάχιστον 1,5 a.  2.2.3. Το πάχος του κοίλου πυθμένα δεν πρέπει να είναι μικρότερο από 2 a στο εσωτερικό του κύκλου στήριξης.  2.2.4. Για να υπάρχει ικανοποιητική κατανομή των τάσεων, το πάχος του τοιχώματος της φιάλης πρέπει να αυξάνει προοδευτικά μέσα στη ζώνη μετάβασης, μεταξύ του κυλινδρικού τμήματος και της βάσης.  2.3. ΚΑΤΑΣΚΕΥΗ ΚΑΙ ΚΑΛΗ ΕΚΤΕΛΕΣΗ 2.3.1. Ο κατασκευαστής ελέγχει το πάχος και την εσωτερική και την εξωτερική επιφάνεια κάθε φιάλης για να βεβαιωθεί ότι:  - το πάχος του τοιχώματος δεν είναι σε κανένα σημείο μικρότερο από το πάχος που προσδιορίζεται στο σχέδιο,  - δεν υπάρχουν, στην εσωτερική και την εξωτερική επιφάνεια της φιάλης, ελαττώματα επικίνδυνα από άποψη ασφάλειας χρησιμοποίησης της φιάλης.  2.3.2. Η ελλειπτικότητα του κυλινδρικού τμήματος πρέπει να είναι τόση ώστε σε οποιαδήποτε εγκάρσια τομή η διαφορά μεταξύ του μεγάλου και του μικρού άξονα, μετρουμένων από εξωτερική σε εξωτερική παρειά, να μην υπερβαίνει το 1,5 του μέσου όρου των αξόνων  αυτών.  Η συνολική απόκλιση από την κατακόρυφο των γενετειρών του κυλινδρικού τμήματος της φιάλης σε σχέση με το μήκος τους δεν πρέπει να υπερβαίνει τα 3 mm/μέτρο.  2.3.3. Οι δακτύλιοι της βάσης των φιαλών, αν υπάρχουν, πρέπει να έχουν ικανοποιητική αντοχή και να κατασκευάζονται από υλικό το οποίο, από άποψη διάβρωσης, να μην είναι ασυμβίβαστο προς τον τύπο χάλυβα που χρησιμοποιείται για την κατασκευή της φιάλης.  Το σχήμα του δακτυλίου πρέπει να παρέχει ικανοποιητική σταθερότητα στη φιάλη. Οι δακτύλιοι της βάσης δεν πρέπει να επιτρέπουν τη συγκέντρωση νερού ούτε τη διείσδυση νερού ανάμεσα στο δακτύλιο και τη φιάλη.   3. ΔΟΚΙΜΕΣ  3.1. ΜΗΧΑΝΙΚΕΣ ΔΟΚΙΜΕΣ 3.1.1. Γενικές προδιαγραφές 3.1.1.1. Με την επιφύλαξη ειδικών διατάξεων της παρούσας οδηγίας, οι μηχανικές δοκιμές διενεργούνται σύμφωνα με τις ακόλουθες EURONORM:  EURONORM 2-80: δοκιμή εφελκυσμού για το χάλυβα,  EURONORM 3-79: δοκιμή σκληρότητας Brinell,  EURONORM 6-55: δοκιμή αναδίπλωσης για το χάλυβα,  EURONORM 11-80: δοκιμή εφελκυσμού για λαμαρίνες και χαλυβδόφυλλα πάχους μικρότερου από 3 mm,  EURONORM 12-55: δοκιμή αναδίπλωσης για λαμαρίνες και χαλυβδόφυλλα πάχους μικρότερου από 3 mm,  EURONORM 45-63: δοκιμή κρούσης για αμφιέρειστο δοκίμιο με εγκοπή σε σχήμα V.  3.1.1.2. Όλες οι μηχανικές δοκιμές για τον έλεγχο της ποιότητας του χάλυβα των φιαλών πραγματοποιούνται στα δοκίμια που λαμβάνονται από έτοιμες φιάλες.  3.1.2. Τύποι δοκιμών και κριτήρια δοκιμών Σε κάθε φιάλη-δείγμα διενεργείται μία δοκιμή εφελκυσμού κατά διαμήκη φορά, τέσσερις δοκιμές αναδίπλωσης κατά την περιφέρειά της και, εάν το πάχος του τοιχώματος επιτρέπει τη λήψη δοκιμίων πλάτους τουλάχιστον 5 mm, τρεις δοκιμές δυσθραυστότητας. Τα  δοκίμια για τις δοκιμές δυσθραυστότητας λαμβάνονται κατά την εγκάρσια φορά- ωστόσο, αν το πάχος ή/και η διάμετρος της φιάλης δεν επιτρέπουν να ληφθεί, κατά εγκάρσια φορά, δοκίμιο πλάτους τουλάχιστον 5 mm, τα δοκίμια για τις δοκιμές δυσθραυστότητας  λαμβάνονται κατά τη διαμήκη φορά.  3.1.2.1. Δοκιμές εφελκυσμού 3.1.2.1.1. Το δοκίμιο πρέπει να ανταποκρίνεται στις διατάξεις - του κεφαλαίου 4 της EURONORM 2-80, όταν το πάχος του είναι ίσο ή μεγαλύτερο από 3 mm,  - του κεφαλαίου 4 της EURONORM 11-80, όταν το πάχος του είναι μικρότερο από 3 mm. Στην περίπτωση αυτή το πλάτος και το μήκος του δοκιμίου μεταξύ των σημείων αναφοράς είναι 12,5 και 50 mm αντίστοιχα, ανεξάρτητα από το πάχος του δοκιμίου.  3.1.2.1.2. Οι δύο παρειές του δοκιμίου που αντιστοιχούν στο εσωτερικό και το εξωτερικό τοίχωμα της φιάλης δεν πρέπει να υποβάλλονται σε μηχανουργική επεξεργασία.  3.1.2.1.3. Η εκατοστιαία επιμήκυνση δεν πρέπει να είναι μικρότερη από:   Επιπλέον, η επιμήκυνση δεν πρέπει, σε καμία περίπτωση, να είναι μικρότερη από:  - 14 %, όταν η δοκιμή διενεργείται σύμφωνα με την EURONORM 2-80,  - 11 %, όταν η δοκιμή διενεργείται σύμφωνα με την EURONORM 11-80.  3.1.2.1.4. Η τιμή που λαμβάνεται για την αντοχή σε εφελκυσμό πρέπει να είναι μεγαλύτερη η ίση προς Rm- Το όριο ελαστικότητας που πρέπει να προσδιορίζεται κατά τη δοκιμή εφελκυσμού είναι το όριο που χρησιμοποιείται σύμφωνα με το σημείο 1.1 για τον υπολογισμό των φιαλών. Το ανώτερο όριο ελαστικότητας πρέπει να προσδιορίζεται από το διάγραμμα  τάσης-επιμήκυνσης ή με οποιοδήποτε άλλο τρόπο που να παρέχει τουλάχιστον την ίδια ακρίβεια.  Η τιμή που λαμβάνεται για το όριο ελαστικότητας πρέπει να είναι μεγαλύτερη ή ίση, ανάλογα με την περίπτωση, με ReH, ReL ή Rp0,2- 3.1.2.2. Δοκιμές αναδίπλωσης 3.1.2.2.1. Η δοκιμή αναδίπλωσης πραγματοποιείται σε δοκίμια που λαμβάνονται από δακτύλιο πλάτους 25 mm, ο οποίος κόβεται σε δύο ισομήκη κομμάτια. Μόνο τα χείλη κάθε ταινίας μπορούν να υποστούν μηχανουργική επεξεργασία. Δεν επιτρέπεται μηχανουργική  επεξεργασία των δύο παρειών του δοκιμίου που αντιστοιχούν στο εσωτερικό και το εξωτερικό τοίχωμα της φιάλης.  3.1.2.2.2. Η δοκιμή αναδίπλωσης πραγματοποιείται με κυλινδρικό άξονα (μαντρίνο) διαμέτρου d και με δύο κυλίνδρους ανάμεσα στους οποίους υπάρχει απόσταση ίση με d + 3 a.  Κατά τη διάρκεια της δοκιμής η εσωτερική επιφάνεια του δακτυλίου τοποθετείται έναντι του κυλινδρικού άξονα (μαντρίνου).  3.1.2.2.3. Το δοκίμιο δεν πρέπει να παρουσιάζει ρωγμές όταν, κατά την αναδίπλωση γύρο από έναν κυλινδρικό άξονα (μαντρίνο), η απόσταση που χωρίζει τα εσωτερικά χείλη δεν είναι μεγαλύτερη από τη διάμετρο του άξονα αυτού (βλ. σχηματική παράσταση στο  παράρτημα III).  3.1.2.2.4. Ο λόγος (n) της διαμέτρου του κυλινδρικού άξονα προς το πάχος του δοκιμίου δεν πρέπει να υπερβαίνει τις τιμές που δίνονται στον ακόλουθο πίνακα:   "" ID="1">μέχρι και 440> ID="2">2"> ID="1">μεγαλύτερη από 440 μέχρι και 520> ID="2">3"> ID="1">μεγαλύτερη από 520 μέχρι και 600> ID="2">4"> ID="1">μεγαλύτερη από 600 μέχρι και 700> ID="2">5"> ID="1">μεγαλύτερη από 700 μέχρι και 800>  ID="2">6"> ID="1">μεγαλύτερη από 800 μέχρι και 900> ID="2">7"> ID="1">μεγαλύτερη από 900> ID="2">8"> 3.1.2.3. Δοκιμές δυσθραυστότητας 3.1.2.3.1. Η δοκιμή δυσθραυστότητας πραγματοποιείται σε δοκίμια του τύπου EURONORM 45-63.  Όλες οι μετρήσεις δυσθραυστότητας πραγματοποιούνται στους  20oC.  Η εγκοπή πρέπει να είναι κάθετη προς τις παρειές του τοιχώματος της φιάλης.  Τα δοκίμια της δοκιμής δυσθραυστότητας δεν πρέπει να είναι ισιωμένα και πρέπει να έχουν υποστεί μηχανουργική επεξεργασία και στις έξι έδρες τους, αλλά μόνο στο μέτρο που είναι αναγκαίο για να επιτευχθεί επίπεδη επιφάνεια.  3.1.2.3.2. Η μέση τιμή δυσθραυστότητας που λαμβάνεται από τρεις δοκιμές δυσθραυστότητας που πραγματοποιούνται κατά διαμήκη ή κατά εγκάρσια φορά, καθώς και καθεμία από τις επιμέρους τιμές που λαμβάνονται κατά τις δοκιμές αυτές δεν πρέπει να είναι  μικρότερη από την αντίστοιχη τιμή, σε J/cm2, που σημειώνεται στον παρακάτω πίνακα.   "" ID="1">Μέσος όρος των τριών δοκιμίων> ID="2">33> ID="3">17> ID="4">50> ID="5">25"> ID="1">Κάθε επιμέρους τιμή> ID="2">26> ID="3">13> ID="4">40> ID="5">20"> 3.2. ΔΟΚΙΜΗ ΘΡΑΥΣΗΣ ΥΠΟ ΥΔΡΑΥΛΙΚΗ ΤΑΣΗ 3.2.1. Συνθήκες δοκιμής Οι φιάλες που υποβάλλονται στη δοκιμή αυτή πρέπει να φέρουν τις αναγραφές που αναφέρονται στο σημείο 6.  3.2.1.1. Η δοκιμή θραύσης υπό υδραυλική τάση πρέπει να πραγματοποιείται σε δύο διαδοχικά στάδια, με τη βοήθεια μηχανισμού που επιτρέπει την αύξηση της τάσης με σταθερό ρυθμό μέχρι να θραυστεί η φιάλη και την καταγραφή της καμπύλης μεταβολής της τάσης σε  συνάρτηση με το χρόνο. Η δοκιμή πρέπει να διενεργείται σε θερμοκρασία περιβάλλοντος.  3.2.1.2. Κατά το πρώτο στάδιο, η αύξηση της τάσης πρέπει να γίνεται με σταθερή ταχύτητα μέχρι την τιμή τάσης, που αντιστοιχεί στην έναρξη της πλαστικής παραμόρφωσης. Αυτή η ταχύτητα δεν πρέπει να υπερβαίνει τα 5 bars/δευτερόλεπτο.  Από το σημείο όπου αρχίζει η πλαστική παραμόρφωση (δεύτερο στάδιο), η παροχή της αντλίας δεν πρέπει να υπερβαίνει το διπλάσιο της παροχής της αντλίας κατά το πρώτο στάδιο και πρέπει να διατηρείται σταθερή μέχρι να θραυστεί η φιάλη.  3.2.2. Ερμηνεία της δοκιμής 3.2.2.1. Η ερμηνεία της δοκιμής θραύσης υπό τάση περιλαμβάνει:  - την εξέταση της καμπύλης τάσης-χρόνου, η οποία επιτρέπει τον προσδιορισμό της τάσης θραύσης,  - την εξέταση της ρωγμής και του σχήματος των χειλέων,  - στην περίπτωση φιαλών με κοίλο πυθμένα τον έλεγχο ότι ο πυθμένας της φιάλης δεν αναστρέφεται.  3.2.2.2. Η μετρούμενη τάση θραύσης (Pr) πρέπει να είναι μεγαλύτερη από την τιμή:  Prt =  3.2.2.3. Η δοκιμή θραύσης δεν πρέπει να προκαλεί θρυμματισμό της φιάλης.  3.2.2.4. Η κύρια ρωγμή δεν πρέπει να είναι εύθραστου τύπου, δηλαδή τα χείλη της δεν πρέπει να είναι ακτινικά, αλλά να παρουσιάζουν κλίση σε σχέση με το εγκάρσιο επίπεδο και να παρουσιάζουν συρρίκνωση. Η ρωγμή είναι παραδεκτή μόνο όταν πληρούνται οι  ακόλουθοι όροι:  1. Για τις φιάλες με πάχος a ίσο με 7,5 mm το πολύ:  α) το μεγαλύτερο μέρος της ρωγμής πρέπει να είναι σαφώς διάμηκες- β) η ρωγμή δεν πρέπει να έχει διακλαδώσεις- γ) η ρωγμή δεν πρέπει να έχει ανάπτυγμα στην περιφέρεια πάνω από 90o και από τις δύο πλευρές του κύριου μέρους της- δ) η ρωγμή δεν πρέπει να εκτείνεται στα μέρη της φιάλης των οποίων το πάχος υπερβαίνει κατά περισσότερο από 50 % το μέγιστο πάχος των τοιχωμάτων στο μέσο του ύψους της φιάλης- ε) στις φιάλες με κυρτό πυθμένα, η ρωγμή δεν πρέπει να φτάνει μέχρι το κέντρο της βάσης της φιάλης.  Ωστόσο, η προϋπόθεση δ) μπορεί να μην πληρούται:  α) σε περίπτωση θολωτού μέρους ή κυρτού πυθμένα, όταν η ρωγμή δεν εκτείνεται στα μέρη της φιάλης όπου η διάμετρος είναι μικρότερη από το 75 % της ονομαστικής εξωτερικής διαμέτρου της φιάλης- β) σε περίπτωση κοίλου πυθμένα, όταν η απόσταση του άκρου της ρωγμής από το επίπεδο θέσης της φιάλης παραμένει μεγαλύτερη από το πενταπλάσιο του πάχους a.  2. Για τις φιάλες των οποίων το πάχος a είναι μεγαλύτερο των 7,5 mm, το μεγαλύτερο μέρος της ρωγμής πρέπει να είναι σαφώς διάμηκες.  3.2.2.5. Η ρωγμή δεν πρέπει να δείχνει ότι υπάρχει οποιοδήποτε σημαντικό ελάττωμα στο μέταλλο.  3.3. ΔΟΚΙΜΗ ΚΥΚΛΙΚΗΣ ΠΙΕΣΗΣ 3.3.1. Οι φιάλες που υποβάλλονται στην δοκιμή αυτή πρέπει να φέρουν τις αναγραφές που αναφέρονται στο σημείο 6.  3.3.2. Η δοκιμή κυκλικής πίεσης πραγματοποιείται με μη διαβρωτικό υγρό σε 2 φιάλες τις οποίες εγγυάται ο κατασκευαστής ως εύλογα αντιπροσωπευτικές των ελάχιστον τιμών που προβλέπει η μελέτη.  3.3.3. Η δοκιμή αυτή πραγματοποιείται κυκλικά. Η ανώτατη πίεση του κύκλου είναι ίση είτε με την πίεση Ph, είτε με τα δύο τρίτα της πίεσης αυτής.  Η κατώτατη πίεση του κύκλου δεν πρέπει να υπερβαίνει το 10 % της ανώτατης πίεσης του κύκλου.  Ο αριθμός κύκλων που πρέπει να επιτευχθεί και η μέγιστη συχνότητα καθορίζονται στον παρακάτω πίνακα:   "" ID="1">Ανώτερη πίεση του κύκλου> ID="2">Ph> ID="3"> Ph"> ID="1">Ελάχιστος αριθμός κύκλων> ID="2">12 000> ID="3">80 000"> ID="1">Μέγιστη συχνότητα σε κύκλο/λεπτό> ID="2">5> ID="3">12"> Η θερμοκρασία που μετράται στο εξωτερικό τοίχωμα της φιάλης δεν πρέπει να υπερβαίνει τους 50 oC κατά τη διάρκεια της δοκιμής.  Η δοκιμή θεωρείται ικανοποιητική αν η φιάλη φθάσει στον απαιτούμενο αριθμό κύκλων χωρίς να παρουσιάσει διαρροή.  3.4. ΥΔΡΑΥΛΙΚΗ ΔΟΚΙΜΗ 3.4.1. Η πίεση του νερού μέσα στη φιάλη πρέπει να αυξάνει με σταθερό ρυθμό μέχρι να επιτευχθεί η πίεση Ph- 3.4.2. Η φιάλη παραμένει υπό πίεση Ph επί αρκετό χρονικό διάστημα ώστε να εξακριβωθεί ότι η πίεση δεν τείνει να μειωθεί και ότι δεν υπάρχει διαρροή.  3.4.3. Μετά τη δοκιμή, η φιάλη δεν πρέπει να παρουσιάζει μόνιμη παραμόρφωση.  3.4.4. Οι φιάλες που δεν ικανοποιούν τις απαιτήσεις αυτές κατά τη δοκιμή πρέπει να απορρίπτονται.  3.5. ΕΛΕΓΧΟΣ ΤΗΣ ΟΜΟΙΟΓΕΝΕΙΑΣ ΜΙΑΣ ΦΙΑΛΗΣ Κατά τον έλεγχο αυτό εξακριβώνεται ότι οποιαδήποτε δύο σημεία της εξωτερικής επιφάνειας της φιάλης δεν παρουσιάζουν διαφορά σκληρότητας μεγαλύτερη από 25 HB. Ο έλεγχος πρέπει να γίνεται σε δύο εγκάρσιες τομές της φιάλης οι οποίες βρίσκονται κοντά στο  θολωτό μέρος και τη βάση της φιάλης, σε τέσσερα ομοιόμορφα κατανεμημένα σημεία.  3.6. ΕΛΕΓΧΟΣ ΤΗΣ ΟΜΟΙΟΓΕΝΕΙΑΣ ΜΙΑΣ ΠΑΡΤΙΔΑΣ Ο έλεγχος αυτός, ο οποίος διενεργείται από τον κατασκευαστή, αποσκοπεί στο να εξακριβωθεί, με μια δοκιμή σκληρότητας ή με οποιαδήποτε άλλη κατάλληλη μέθοδο, ότι δεν έγινε κανένα λάθος κατά την επιλογή των αρχικών προϊόντων (λαμαρίνα, μπιγιέτα, σωλήνας)  και κατά τη θερμική κατεργασία. Ωστόσο, για τις φιάλες που έχουν υποβληθεί σε εξομάλυνση αλλά όχι σε επαναφορά ο έλεγχος αυτός είναι δυνατόν να μη διενεργείται σε κάθε φιάλη.  3.7. ΕΛΕΓΧΟΣ ΤΩΝ ΠΥΘΜΕΝΩΝ Στη βάση της φιάλης γίνεται τομή κατά την έννοια του μεσημβρινού, και μία από τις επιφάνειες που λαμβάνονται κατ' αυτό τον τρόπο λειαίνεται ώστε να εξεταστεί υπό μεγέθυνση από 5x έως 10x.  Η φιάλη πρέπει να θεωρείται ως ελαττωματική αν διαπιστώνεται ύπαρξη ρωγμών. Η φιάλη θεωρείται επίσης ελαττωματική αν οι τυχόν πόροι και εγκλείσματα είναι αρκετά μεγάλοι ώστε να είναι επικίνδυνοι από άποψη ασφάλειας.   4. ΕΓΚΡΙΣΗ ΠΡΟΤΥΠΟΥ ΕΟΚ  Η έγκριση προτύπου ΕΟΚ, η οποία αναφέρεται στο άρθρο 4 της οδηγίας, μπορεί να χορηγείται και σε οικογένειες φιαλών.  Ως οικογένεια φιαλών νοούνται οι φιάλες που προέρχονται από το ίδιο εργοστάσιο και που διαφέρουν μεταξύ τους μόνο κατά το μήκος, αλλά μέσα στα εξής όρια:  - το ελάχιστο μήκος πρέπει να είναι ίσο ή μεγαλύτερο από το τριπλάσιο της διαμέτρου της φιάλης,  - το μέγιστο μήκος δεν πρέπει να υπερβαίνει περισσότερο από 50 % το μήκος της φιάλης που υποβάλλεται στις δοκιμές.  4.1. Ο αιτών την έγκριση ΕΟΚ πρέπει να υποβάλλει, για κάθε οικογένεια φιαλών, τα έγγραφα που είναι απαραίτητα για τις παρακάτω διαπιστώσεις, και να θέτει στη διάθεση του κράτους μέλους μια παρτίδα 50 φιαλών, από τις οποίες θα ληφθούν οι φιάλες που  χρειάζονται για την εκτέλεση των παρακάτω δοκιμών- πρέπει επίσης να υποβάλει οποιοδήποτε άλλο συμπληρωματικό στοιχείο του ζητήσει το κράτος μέλος. Ο αιτών πρέπει να αναφέρει, ιδίως, τη μέθοδο θερμικής κατεργασίας, τις θερμοκρασίες και τη διάρκεια της  κατεργασίας. Πρέπει να λάβει και να υποβάλει πιστοποιητικά ανάλυσης χυτού των χαλύβων οι οποίοι του παραδόθηκαν για την κατασκευή των φιαλών.  4.2. Κατά την έγκριση προτύπου ΕΟΚ, το κράτος μέλος:  4.2.1. ελέγχει:  - αν είναι ορθοί οι υπολογισμοί που αναφέρονται στο σημείο 2.2,  - αν το πάχος των τοιχωμάτων ανταποκρίνεται στις προδιαγραφές του σημείου 2.2- ο έλεγχος αυτός διενεργείται σε δύο φιάλες-δείγματα και η μέτρηση γίνεται στο επίπεδο τριών εγκαρσίων τομών, καθώς και σε ολόκληρη την περιφέρεια της διαμήκους διατομής της  βάσης και του θολωτού μέρους,  - αν τηρούνται οι όροι των σημείων 2.1 και 2.3.3,  - αν τηρούνται, σε όλες τις φιάλες που λαμβάνει το κράτος μέλος, οι προδιαγραφές του σημείου 2.3.2,  - αν, στην εσωτερική και την εξωτερική επιφάνεια των φιαλών υπάρχουν ελαττώματα που μπορούν να διακινδυνεύσουν την ασφάλειά τους,  4.2.2. πραγματοποιεί στις φιάλες που επιλέγει:  - τις δοκιμές που προβλέπονται στο σημείο 3.1, σε δύο φιάλες- ωστόσο, αν το μήκος της φιάλης είναι μεγαλύτερο ή ίσο με 1 500 mm, οι δοκιμές εφελκυσμού κατά την έννοια του μήκους και οι δοκιμές αναδίπλωσης πραγματοποιούνται σε δοκίμια που λαμβάνονται από  την υψηλότερη και τη χαμηλότερη περιοχή που περιβλήματος,  - τη δοκιμή που προβλέπεται στο σημείο 3.2, σε δύο φιάλες,  - τη δοκιμή που προβλέπεται στο σημείο 3.3, σε δύο φιάλες,  - τη δοκιμή που προβλέπεται στο σημείο 3.5, σε μία φιάλη,  - τον έλεγχο που προβλέπεται στο σημείο 3.7, σε όλες τις φιάλες-δείγματα.  4.3. Αν τα αποτελέσματα των ελέγχων είναι ικανοποιητικά, το κράτος μέλος χορηγεί το πιστοποιητικό έγκρισης προτύπου ΕΟΚ, σύμφωνα με το υπόδειγμα του παραρτήματος IV.   5. ΕΛΕΓΧΟΣ ΕΟΚ  5.1. ΓΙΑ ΤΟΝ ΕΛΕΓΧΟ ΕΟΚ, Ο ΚΑΤΑΣΚΕΥΑΣΤΗΣ ΤΩΝ ΦΙΑΛΩΝ:  5.1.1. θέτει στη διάθεση του οργανισμού ελέγχου το πιστοποιητικό έγκρισης ΕΟΚ,  5.1.2. θέτει στη διάθεση του οργανισμού ελέγχου τα πιστοποιητικά ανάλυσης του πλινθώματος του χυτηρίου των χαλύβων οι οποίοι του παραδόθηκαν για την κατασκευή των φιαλών,  5.1.3. διαθέτει τα μέσα για να αναγνωρίσει το χυτό μέταλλο χάλυβα από το οποίο προέρχεται κάθε φιάλη,  5.1.4. θέτει στη διάθεση του οργανισμού ελέγχου τα έγγραφα που αναφέρονται στη θερμική κατεργασία, τα οποία είναι αναγκαία για να πιστοποιηθεί ότι οι φιάλες του έχουν υποστεί είτε εξομάλυνση είτε βαφή και επαναφορά, και αναφέρει τη μέθοδο που  χρησιμοποιήθηκε,  5.1.5. θέτει στη διάθεση του οργανισμού ελέγχου τον κατάλογο των φιαλών, στον οποίο αναφέρονται οι αριθμοί και οι αναγραφές που προβλέπονται στο σημείο 6.  5.2. ΚΑΤΑ ΤΟΝ ΕΛΕΓΧΟ ΕΟΚ:  5.2.1. ο οργανισμός ελέγχου:  - διαπιστώνει ότι έχει χορηγηθεί έγκριση ΕΟΚ και ότι οι φιάλες είναι σύμφωνες προς αυτή, - ελέγχει τα έγγραφα που περιέχουν τις πληροφορίες σχετικά με τα υλικά,  - ελέγχει αν έχουν τηρηθεί οι τεχνικές προδιαγραφές του σημείου 2 και ελέγχει, ιδίως, εξετάζοντας τη φιάλη οπτικά εξωτερικά και, αν είναι δυνατόν, εσωτερικά, αν η κατασκευή, καθώς και οι έλεγχοι που έχει διενεργήσει ο κατασκευαστής σύμφωνα με το σημείο  2.3.1, είναι ικανοποιητικοί- η εξέταση αυτή πρέπει να γίνει στο 10 % τουλάχιστον των φιαλών που υποβάλλονται για έλεγχο,  - διενεργεί τις δοκιμές που προβλέπονται στα σημεία 3.1. και 3.2,  - ελέγχει την ακρίβεια των στοιχείων που παρέχει ο κατασκευαστής στον κατάλογο που προβλέπεται στο σημείο 5.1.5. Αυτός ο έλεγχος γίνεται δειγματοληπτικά,  - αξιολογεί τα αποτελέσματα των ελέγχων ομοιογένειας της παρτίδας που έχει πραγματοποιήσει ο κατασκευαστής σύμφωνα με το σημείο 3.6.  Αν τα αποτελέσματα των ελέγχων είναι ικανοποιητικά, ο οργανισμός ελέγχου χορηγεί το πιστοποιητικό ελέγχου ΕΟΚ, παράδειγμα του οποίου υπάρχει στο παράρτημα V.  5.2.2. Για τη διενέργεια των δύο τύπων δοκιμών που προβλέπονται στα σημεία 3.1 και 3.2, λαμβάνονται τυχαία δύο φιάλες από κάθε παρτίδα 202 φιαλών ή τμήμα τέτοιας παρτίδας που προέρχονται από το ίδιο χυτό μέταλλο και έχουν υποστεί την προβλεπόμενη  θερμική κατεργασία υπό πανομοιότυπες συνθήκες.  Η μία φιάλη υποβάλλεται στις δοκιμές που προβλέπονται στο σημείο 3.1 (μηχανικές δοκιμές) και η άλλη στη δοκιμή που προβλέπεται στο σημείο 3.2 (δοκιμή θραύσης). Αν αποδειχθεί ότι μια δοκιμή έγινε κατά εσφαλμένο τρόπο ή ότι έγινε λάθος κατά τη μέτρηση, η  δοκιμή πρέπει να επαναληφθεί.  Αν μία ή περισσότερες δοκιμές δεν είναι ικανοποιητικές, έστω και μερικά, ο οργανισμός ελέγχου πρέπει να αναζητήσει την αιτία.  5.2.2.1. Αν η αποτυχία δεν οφείλεται στη θερμική κατεργασία, η παρτίδα απορρίπτεται.  5.2.2.2. Αν η αποτυχία οφείλεται στη θερμική κατεργασία, ο κατασκευαστής μπορεί να υποβάλει όλες τις φιάλες της παρτίδας σε νέα θερμική κατεργασία.  Μετά από αυτή τη νέα κατεργασία:  - ο κατασκευαστής διενεργεί τον έλεγχο που προβλέπεται στο σημείο 3.6,  - ο οργανισμός ελέγχου διενεργεί όλες τις δοκιμές που προβλέπονται στο σημείό 5.2.2. πρώτο και δεύτερο εδάφιο.  Εάν οι φιάλες δεν υποβάλλονται σε νέα θερμική κατεργασία ή εάν τα αποτελέσματα του ελέγχου και των δοκιμών που πραγματοποιούνται μετά από νέα θερμική κατεργασία δεν ικανοποιούν τις προδιαγραφές της παρούσας οδηγίας, η παρτίδα απορρίπτεται.  5.2.3. Η επιλογή των δειγμάτων και όλες οι δοκιμές πραγματοποιούνται παρουσία και υπό την επίβλεψη εκπροσώπου του οργανισμού ελέγχου.  5.2.4. Μετά την εκτέλεση όλων των προβλεπόμενων δοκιμών, όλες οι φιάλες της παρτίδας υποβάλλονται στην υδραυλική δοκιμή που προβλέπεται στη σημείο 3.4, παρουσία και υπό την επίβλεψη εκπροσώπου του οργανισμού ελέγχου.  5.3. ΑΠΑΛΛΑΓΗ ΑΠΟ ΤΟΝ ΕΛΕΓΧΟ ΕΟΚ Για τις φιάλες οι οποίες δεν υπόκεινται σε έλεγχο δυνάμει του άρθρου 4 της παρούσας οδηγίας, όλες οι εργασίες δοκιμής και ελέγχου, που προβλέπονται στο σημείο 5.2, πραγματοποιούνται από τον κατασκευαστή υπ' ευθύνη του.  Ο κατασκευαστής θέτει στη διάθεση του οργανισμού ελέγχου όλα τα έγγραφα και τα πρακτικά δοκιμής και ελέγχου.   6. ΣΗΜΑΤΑ ΚΑΙ ΑΝΑΓΡΑΦΕΣ  Τα σήματα και οι αναγραφές που αναφέρονται στο σημείο αυτό πρέπει να είναι ευδιάκριτα, ευανάγνωστα, και ανεξίτηλα επί του θολωτού μέρους της φιάλης.  Στις φιάλες των οποίων η χωρητικότητα είναι μικρότερη ή ίση με 15 λίτρα, τα σήματα και οι αναγραφές αυτές μπορούν να τίθενται είτε στο θολωτό μέρος είτε σε ένα άλλο αρκετά ενισχυμένο μέρος της φιάλης.  Στο παράρτημα II δίνεται επεξηγηματικό σχεδιάγραμμα των σημάτων και των αναγραφών.  6.1. ΘΕΣΗ ΣΗΜΑΤΩΝ Κατά παρέκκλιση του σημείου 3 του παραρτήματος I της οδηγίας 76/767/ΕΟΚ, ο κατασκευαστής αναγράφει τα στοιχεία του σήματος έγκρισης προτύπου ΕΟΚ με την ακόλουθη σειρά:  - για τις φιάλες που υπόκεινται σε έγκριση προτύπου ΕΟΚ και σε έλεγχο ΕΟΚ δυνάμει του άρθρου 4 της παρούσας οδηγίας:  - το τυποποιημένο γράμμα ,  - τον αριθμό 1 ο οποίος χαρακτηρίζει την παρούσα οδηγία,  - το ή τα κεφαλαία γράμματα που χαρακτηρίζουν το κράτος που χορήγησε την έγκριση ΕΟΚ και τα δύο τελευταία ψηφία του έτους κατά το οποίο χορηγήθηκε η έγκριση,  - τον χαρακτηριστικό αριθμό της έγκρισης ΕΟΚ (π.χ.:  1 D 79 45),  - για τις φιάλες που δεν υπόκεινται σε έλεγχο δυνάμει του άρθρου 4 της παρούσας οδηγίας:  - το τυποποιημένο γράμμα  μέσα σε ένα εξάγωνο,  - τον αριθμό 1 που χαρακτηρίζει την παρούσα οδηγία και ο οποίος δίνεται κατά τη χρονολογική σειρά έκδοσης,  - το ή τα κεφαλαία γράμματα που χαρακτηρίζουν το κράτος που χορήγησε την έγκριση ΕΟΚ και τα δύο τελευταία ψηφία του έτους κατά το οποίο χορηγήθηκε η έγκριση,  - το χαρακτηριστικό αριθμό της έγκρισης ΕΟΚ (π.χ.:  1 D 79 54).  Κατά παρέκκλιση του σημείου 3 του παραρτήματος II της οδηγίας 76/767/ΕΟΚ, ο οργανισμός ελέγχου αναγράφει τα στοιχεία του σήματος ελέγχου ΕΟΚ με την ακόλουθη σειρά:  - το μικρό γράμμα "e",  - το ή τα κεφαλαία γράμματα που χαρακτηρίζουν τα κράτος όπου έγινε ο έλεγχος- τα γράμματα αυτά συνοδεύονται, αν χρειάζεται, από ένα ή δύο ψηφία που χαρακτηρίζουν μια γεωγραφική υποδιαίρεση,  - το σήμα του οργανισμού ελέγχου το οποίο αναγράφει ο ελεγκτής καθώς και, ενδεχόμενα, το σήμα του ελεγκτή,  - ένα εξάγωνο,  - την ημερονηνία του ελέγχου: έτος, μήνας (π.χ.: e D 12 x  80/01) 6.2. ΑΝΑΓΡΑΦΕΣ ΣΧΕΤΙΚΑ ΜΕ ΤΗΝ ΚΑΤΑΣΚΕΥΗ:  Ο κατασκευαστής θέτει τις ακόλουθες αναγραφές σχετικά με την κατασκευή:  6.2.1. όσον αφορά το χάλυβα - έναν αριθμό που υποδηλώνει την τιμή του R σε N/mm2 στην οποία βασίζεται ο υπολογισμός,  - το σύμβολο N (φιάλη που έχει υποβληθεί σε εξομάλυνση ή σε εξομάλυνση και επαναφορά) ή το σύμβολο T (φιάλη που έχει υποστεί βαφή και επαναφορά).  6.2.2. όσον αφορά την υδραυλική δοκιμή την τιμή της πίεσης υδραυλικής δοκιμής σε bar συνοδευόμενη από το σύμβολο "bar",  6.2.3. όσον αφορά τον τύπο της φιάλης τη μάζα της φιάλης, σε χιλιόγραμμα, στην οποία περιλαμβάνεται η μάζα όλων των μερών που αποτελούν αναπόσταστο τμήμα της φιάλης, εκτός από τη μάζα της στρόφιγγας, και την ελάχιστη χωρητικότητα της φιάλης, σε λίτρα, την οποία εγγυάται ο κατασκευαστής της  φιάλης.  οι τιμές της μάζας και της χωρητικότητας πρέπει να αναγράφονται με προσέγγιση πρώτου δεκαδικού ψηφίου. Αυτή η τιμή υπολογίζεται προς τα κάτω για τη χωρητικότητα και προς τα πάνω για τη μάζα.  6.2.4. όσον αφορά την καταγωγή Το ή τα κεφαλαία γράμματα που χαρακτηρίζουν τη χώρα καταγωγής, συνοδευόμενα από το σήμα του κατασκευαστή και τον αριθμό κατασκευής.       ΠΑΡΑΡΤΗΜΑ II        ΠΑΡΑΡΤΗΜΑ III   Σχηματική παράσταση της δοκιμής αναδίπλωσης        ΠΑΡΑΡΤΗΜΑ IV   ΠΙΣΤΟΠΟΙΗΤΙΚΟ ΕΓΚΡΙΣΗΣ ΠΡΟΤΥΠΟΥ ΕΟΚ  το οποίο χορηγείται από... δυνάμει (κράτος μέλος) ................  (εθνική ρύθμιση) που θέτει σε εφαρμογή την οδηγία 84/525/ΕΟΚ του Συμβουλίου της 17ης Σεπτεμβρίου 1984 για τις  ΧΑΛΥΒΔΙΝΕΣ ΦΙΑΛΕΣ ΑΕΡΙΩΝ ΧΩΡΙΣ ΣΥΓΚΟΛΛΗΣΗ  Έγκριση ΕΟΚ αριθ.:... Ημερομηνία:  Τύπος φιάλης:...  (Περιγραφή της οικογένειας φιαλών για την οποία χορηγείται η έγκριση ΕΟΚ) Ph:... D:... a:...  Lmin:... Lmax:... Vmin:... Vmax:...  Κατασκευαστής ή εντολοδόχος:...  .....................  .....................  .....................  (Ονοματεπώνυμο και διεύθυνση του κατασκευαστή ή του εντολοδόχου του) Σήμα έγκρισης προτύπου ΕΟΚ:  ... ...  Τα πορίσματα της εξέτασης του προτύπου για τη χορήγηση της έγκρισης ΕΟΚ, καθώς και τα κυριότερα χαρακτηριστικά του προτύπου περιέχονται στο παράρτημα του παρόντος πιστοποιητικού.  Για οποιαδήποτε πληροφορία απευθυνθείτε στ:...  .....................  .....................  .....................  (Ονομασία και διεύθυνση της αρμόδιας αρχής) τόπος... ημερομηνία...  ...............  (Υπογραφή)  ΤΕΧΝΙΚΟ ΠΑΡΑΡΤΗΜΑ ΤΟΥ ΠΙΣΤΟΠΟΙΗΤΙΚΟΥ ΕΓΚΡΙΣΗΣ ΕΟΚ  1. Πορίσματα της εξέτασης προτύπου ΕΟΚ για τη χορήγηση της έγκρισης ΕΟΚ.  2. Ενδείξεις των κυριότερων χαρακτηριστικών του προτύπου, και ιδίως:  - διαμήκης τομή του τύπου φιάλης για τον οποίο χορηγείται η έγκριση, στην οποία αναφέρονται:  - η ονομαστική εξωτερική διάμετρος D,  - το ελάχιστο πάχος του κυλινδρικού τοιχώματος a,  - το ελάχιστο πάχος του πυθμένα και το ελάχιστο πάχος της κεφαλής,  - το μήκος ή, ενδεχομένως, τα ελάχιστα και μέγιστα μήκη Lmin, Lmax,  - η χωρητικότητα ή οι χωρητικότητες Vmin, Vmax,  - η πίεση Ph,  - το όνομα του κατασκευαστή/αριθ. του σχεδιαγράμματος και ημερομηνία,  - η ονομασία του τύπου φιαλών,  - ο χάλυβας, σύμφωνα με το σημείο 2.1 (φύση/χημική ανάλυση/μέθοδος παρασκευής/θερμική κατεργασία/εγγυημένα μηχανικά χαρακτηριστικά (αντοχή σε εφελκυσμό - όριο ελαστικότητας)).       ΠΑΡΑΡΤΗΜΑ V   ΥΠΟΔΕΙΓΜΑ ΠΙΣΤΟΠΟΙΗΤΙΚΟ ΕΛΕΓΧΟΥ ΕΟΚ  Εφαρμογή της οδηγίας 84/525/ΕΟΚ του Συμβουλίου της 17 Σεπτεμβρίου 1984.  Οργανισμός ελέγχου:...  ................  Ημερομηνία:...  Χαρακτηριστικός αριθμός της έγκρισης ΕΟΚ:...  Περιγραφή των φιαλών:...  Χαρακτηριστικός αριθμός του ελέγχου ΕΟΚ:...  Αριθμός παρτίδας κατασκευής από... μέχρι...  Κατασκευαστής:...  ...............  ...............  (Ονοματεπώνυμο - Διεύθυνση) Χώρα:... Σήμα:...  Ιδιοκτήτης:...  ...  ...  (Ονοματεπώνυμο - Διεύθυνση) Πελάτης:...  ...................  ...................  (Ονοματεπώνυμο - Διεύθυνση)  ΔΟΚΙΜΕΣ ΕΛΕΓΧΟΥ    1. ΜΕΤΡΗΣΕΙΣ ΣΕ ΦΙΑΛΕΣ-ΔΕΙΓΜΑΤΑ  "" ID="1"""   2. ΜΗΧΑΝΙΚΕΣ ΔΟΚΙΜΕΣ ΠΟΥ ΔΙΕΝΕΡΓΟΥΝΤΑΙ ΣΕ ΦΙΑΛΕΣ-ΔΕΙΓΜΑΤΑ  "" ID="1" ASSH="4">Καθορισμένες κατώτατες τιμές"> Βεβαιώνω ότι έλεγξα ότι οι έλεγχοι, οι δοκιμές και οι επαληθεύσεις που αναφέρονται στο σημείο 5.2 του παραρτήματος I της οδηγίας 84/525/ΕΟΚ του Συμβουλίου της 17ης Σεπτεμβρίου 1984 πραγματοποιήθηκαν επιτυχώς.  Ειδικές παρατηρήσεις:...  .....................  Γενικές παρατηρήσεις:...  .....................  Βεβαιώθηκε στις..., στ...  (ημερομηνία) (τόπος) .....................  (υπογραφή του ελεγκτή) Εξ ονόματος του...  (οργανισμός ελέγχου)


title: Οδηγία 2011/88/EE του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011 , για την τροποποίηση της οδηγίας 97/68/ΕΚ όσον αφορά τις διατάξεις για τους κινητήρες που διατίθενται στην αγορά στο πλαίσιο του ευέλικτου συστήματος Κείμενο που παρουσιάζει ενδιαφέρον για τον ΕΟΧ

text:
               23.11.2011

               EL

               Επίσημη Εφημερίδα της Ευρωπαϊκής Ένωσης

               L 305/1

         ΟΔΗΓΊΑ 2011/88/EE ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 16ης Νοεμβρίου 2011
   για την τροποποίηση της οδηγίας 97/68/ΕΚ όσον αφορά τις διατάξεις για τους κινητήρες που διατίθενται στην αγορά στο πλαίσιο του ευέλικτου συστήματος
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114,
   Έχοντας υπόψη την πρόταση της Ευρωπαϊκής Επιτροπής,
   Μετά τη διαβίβαση του σχεδίου νομοθετικής πράξης στα εθνικά κοινοβούλια,
   Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη συνήθη νομοθετική διαδικασία (2),
   Εκτιμώντας τα ακόλουθα:

               (1)

               Η οδηγία 97/68/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1997, για την προσέγγιση των νομοθεσιών των κρατών μελών σχετικά με τα ληπτέα μέτρα κατά της εκπομπής αερίων και σωματιδιακών ρύπων προερχόμενων από κινητήρες εσωτερικής καύσης που τοποθετούνται σε μη οδικά κινητά μηχανήματα (3), καθορίζει όρια εκπομπών και οριακές τιμές εκπομπών ατμοσφαιρικών ρύπων για τους κινητήρες που χρησιμοποιούνται σε μη οδικά κινητά μηχανήματα, συμβάλλει δε στην προστασία της ανθρώπινης υγείας και του περιβάλλοντος. Η οδηγία 97/68/ΕΚ προέβλεπε ότι τα όρια εκπομπών που εφαρμόζονται στην έγκριση τύπου των περισσότερων κινητήρων ανάφλεξης με συμπίεση βάσει της φάσης III A επρόκειτο να αντικατασταθούν από τα αυστηρότερα όρια που προβλέπει η φάση III B. Τα όρια αυτά εφαρμόζονται από την 1η Ιανουαρίου 2010 όσον αφορά την έγκριση τύπου για τους εν λόγω κινητήρες και από την 1η Ιανουαρίου 2011 όσον αφορά τη διάθεση στην αγορά των κινητήρων αυτών.

               (2)

               Η Επιτροπή ετοιμάζει την περίοδο αυτή την αναθεώρηση της οδηγίας 97/68/ΕΚ σύμφωνα με τις απαιτήσεις του άρθρου 2 της οδηγίας 2004/26/ΕΚ του Ευρωπαϊκού Κοινοβουλίου και του Συμβουλίου της 21ης Απριλίου 2004 που τροποποιεί την οδηγία 97/68/ΕΚ (4). Προκειμένου να διασφαλιστεί ότι η αναθεωρημένη οδηγία ευθυγραμμίζεται με τα πρότυπα της ΕΕ για την καλή ποιότητα του ατμοσφαιρικού αέρα, και με βάση την εμπειρία, τα επιστημονικά ευρήματα και τις διαθέσιμες τεχνολογίες, η Επιτροπή θα πρέπει στην επικείμενη αναθεώρηση της οδηγίας 97/68/ΕΚ, υπό την προϋπόθεση της εκτίμησης του αντίκτυπου, να εξετάσει:

                           —

                           τη θέσπιση μιας νέας φάσης για τις εκπομπές – φάση V – η οποία θα πρέπει να βασιστεί, με την επιφύλαξη της τεχνικής σκοπιμότητας, στις απαιτήσεις των προτύπων ευρώ VI για τα βαρέα επαγγελματικά οχήματα,

                           —

                           την καθιέρωση νέων απαιτήσεων για τη μείωση των αιωρούμενων σωματιδίων, και συγκεκριμένα το όριο του αριθμού σωματιδίων που ισχύει για όλες τις κατηγορίες κινητήρων ανάφλεξης με συμπίεση, οσάκις είναι τεχνικά εφικτό, προκειμένου να εξασφαλισθεί η αποτελεσματική μείωση των εξαιρετικά μικρών σωματιδίων,

                           —

                           την πρόβλεψη ολοκληρωμένης προσέγγισης για την προώθηση διατάξεων μείωσης των εκπομπών και τη μετασκευή συστημάτων μετεπεξεργασίας στον υφιστάμενο στόλο μη οδικών κινητών μηχανημάτων, επί τη βάσει των διεξαγομένων συζητήσεων υπό την αιγίδα της Οικονομικής Επιτροπής για την Ευρώπη των Ηνωμένων Εθνών σχετικά με τις εναρμονισμένες απαιτήσεις όσον αφορά τις συσκευές ελέγχου εκπομπών μετασκευών. Η προσέγγιση αυτή θα πρέπει να στηρίξει τις προσπάθειες των κρατών μελών για βελτίωση της ποιότητας του αέρα και μεγαλύτερη προστασία των εργαζομένων,

                           —

                           την καθιέρωση μεθόδου που θα προβλέπει τον περιοδικό έλεγχο των μη οδικών κινητών μηχανημάτων και οχημάτων, προκειμένου να διαπιστώνεται αν οι εκπομπές τους ανταποκρίνονται πράγματι στις δηλωθείσες τιμές κατά την ταξινόμησή τους,

                           —

                           το ενδεχόμενο εξουσιοδότησης, υπό ορισμένες συνθήκες, μηχανών αντικατάστασης οι οποίες δεν είναι συμβατές με τις απαιτήσεις της φάσης ΙΙΙ Α για αυτοκινητάμαξες και σιδηροδρομικές μηχανές,

                           —

                           την πιθανότητα εναρμόνισης των ειδικών προτύπων εκπομπών για τα σιδηροδρομικά οχήματα με τα αντίστοιχα πρότυπα σε διεθνές επίπεδο προκειμένου να διασφαλιστεί η διαθεσιμότητα οικονομικά προσιτών κινητήρων που πληρούν τα θεσπισθέντα όρια εκπομπών.

               (3)

               Η μετάβαση στη φάση III B συνεπάγεται κλιμακωτή αλλαγή τεχνολογίας που απαιτεί σημαντικές δαπάνες εφαρμογής για τον επανασχεδιασμό των κινητήρων και για την επεξεργασία προηγμένων τεχνικών λύσεων. Εντούτοις, η παρούσα παγκόσμια χρηματοπιστωτική και οικονομική κρίση ή οιεσδήποτε συγκυριακές οικονομικές διακυμάνσεις δεν θα πρέπει να οδηγούν σε έκπτωση των περιβαλλοντικών προδιαγραφών. Κατά συνέπεια, η παρούσα αναθεώρηση της οδηγίας 97/68/ΕΚ θα πρέπει να θεωρηθεί ως κατ’ εξαίρεση περίπτωση. Επιπλέον, οι επενδύσεις σε φιλικές προς το περιβάλλον τεχνολογίες είναι σημαντικές για την προώθηση της μελλοντικής ανάπτυξης, απασχόλησης και ασφάλειας της υγείας.

               (4)

               Η οδηγία 97/68/ΕΚ προβλέπει ένα ευέλικτο σύστημα που δίνει τη δυνατότητα στους κατασκευαστές εξοπλισμού να προμηθεύονται, κατά την περίοδο που μεσολαβεί μεταξύ δύο φάσεων εκπομπών, περιορισμένο αριθμό κινητήρων που δεν συμμορφώνονται με τα όρια εκπομπών που εφαρμόζονται κατά την εν λόγω περίοδο, αλλά οι οποίοι έχουν λάβει έγκριση σύμφωνα με τις απαιτήσεις του σταδίου του αμέσως προηγούμενου του ισχύοντος.

               (5)

               Το άρθρο 2 στοιχείο β) της οδηγίας 2004/26/ΕΚ προβλέπει την εκτίμηση της ενδεχόμενης ανάγκης για τη λήψη πρόσθετων μέτρων ευελιξίας.

               (6)

               Κατά τη διάρκεια της φάσης III Β, ο μέγιστος αριθμός κινητήρων οι οποίοι χρησιμοποιούνται σε εφαρμογές εκτός της πρόωσης για αυτοκινητάμαξες, σιδηροδρομικές μηχανές και σκάφη εσωτερικής ναυσιπλοΐας που ενδέχεται να διατεθούν στην αγορά στο πλαίσιο του ευέλικτου συστήματος, θα πρέπει να αυξηθεί από το 20 % στο 37,5 % των ετήσιων ποσοτήτων του εξοπλισμού με κινητήρες αυτής της κατηγορίας που διαθέτουν στην αγορά οι κατασκευαστές εξοπλισμού. Θα πρέπει να διατίθεται η προαιρετική εναλλακτική δυνατότητα ως προς τη διάθεση ενός καθορισμένου αριθμού κινητήρων στην αγορά στο πλαίσιο του ευέλικτου συστήματος. Ο εν λόγω καθορισμένος αριθμός κινητήρων θα πρέπει να αναθεωρηθεί και δεν θα πρέπει να υπερβαίνει τις ανώτατες τιμές που ορίζονται στο τμήμα 1.2.2 του παραρτήματος XIII της οδηγίας 97/68/ΕΚ.

               (7)

               Οι κανόνες που ισχύουν για το ευέλικτο σύστημα θα πρέπει να προσαρμοστούν ώστε να επεκταθεί η εφαρμογή του εν λόγω συστήματος και στους κινητήρες για χρήση στην πρόωση σιδηροδρομικών μηχανών για αυστηρά περιορισμένο χρονικό διάστημα.

               (8)

               Η βελτίωση της ποιότητας του ατμοσφαιρικού αέρα αποτελεί μείζονα στόχο της Ένωσης ο οποίος επιδιώκεται μέσω της οδηγίας 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη (5). Η αντιμετώπιση των εκπομπών στην πηγή είναι απαραίτητη για την επίτευξη του στόχου, συμπεριλαμβανομένης της μείωσης των εκπομπών από τον τομέα των μη οδικών κινητών μηχανημάτων.

               (9)

               Οι επιχειρήσεις που χρησιμοποιούν μηχανές που εμπίπτουν στο πεδίο εφαρμογής της παρούσας οδηγίας θα πρέπει να επωφελούνται από ευρωπαϊκά προγράμματα χρηματοδοτικής στήριξης ή από αντίστοιχα προγράμματα στήριξης που προβλέπονται από κράτη μέλη. Αυτά τα προγράμματα στήριξης θα πρέπει να στοχεύουν στο να ευνοείται η έγκαιρη καθιέρωση των υψηλότερων προτύπων εκπομπών.

               (10)

               Η οδηγία 97/68/ΕΚ προβλέπει εξαίρεση για κινητήρες αντικατάστασης, η οποία δεν ισχύει για αυτοκινητάμαξες και σιδηροδρομικές μηχανές. Παρά ταύτα, δεδομένων των περιορισμών που επιβάλλονται λόγω βάρους και διαστάσεων, χρειάζεται να προβλεφθεί περιορισμένη εξαίρεση και για κινητήρες αντικατάστασης σε αυτοκινητάμαξες και σιδηροδρομικές μηχανές.

               (11)

               Τα μέτρα που προβλέπονται στην παρούσα οδηγία αντικατοπτρίζουν την προσωρινή δυσκολία που αντιμετωπίζει ο κλάδος των κατασκευαστών που δεν καταλήγουν σε μόνιμη προσαρμογή και, ως εκ τούτου, θα πρέπει να περιοριστεί η εφαρμογή τους στη διάρκεια της φάσης ΙΙΙ Β ή σε τρία έτη, όταν δεν υφίσταται επόμενη φάση.

               (12)

               Δεδομένης της ειδικής υποδομής του σιδηροδρομικού δικτύου του Ηνωμένου Βασιλείου, γεγονός που οδηγεί σε διαφορετικούς διαρθρωτικούς αλλά και από πλευράς εύρους και βάρους περιορισμούς και ως εκ τούτου απαιτεί μεγαλύτερη περίοδο προσαρμογής για τα νέα όρια εκπομπών, κρίνεται ενδεδειγμένο να προβλεφθεί μεγαλύτερη ευελιξία για αυτή τη συγκεκριμένη αγορά κινητήρων για χρήση σε σιδηροδρομικές μηχανές.

               (13)

               Η οδηγία 97/68/ΕΚ θα πρέπει, κατά συνέπεια, να τροποποιηθεί αναλόγως,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροπολογίες στην οδηγία 97/68/ΕΚ
   Η οδηγία 97/68/ΕΚ τροποποιείται ως εξής:

               1)

               Στο άρθρο 4, η παράγραφος 6 αντικαθίσταται από το ακόλουθο κείμενο:
               «6.   Κινητήρες ανάφλεξης με συμπίεση για χρήση άλλη εκτός από την πρόωση αυτοκινηταμαξών και σκαφών εσωτερικής ναυσιπλοΐας μπορούν να διατίθενται στην αγορά στο πλαίσιο ενός ευέλικτου συστήματος σύμφωνα με τη διαδικασία του παραρτήματος XIII, επιπροσθέτως προς τις παραγράφους 1 έως 5.».

               2)

               Το άρθρο 10 τροποποιείται ως εξής:

                           α)

                           στην παράγραφο 1α, το δεύτερο εδάφιο διαγράφεται·

                           β)

                           παρεμβάλλονται οι ακόλουθες παράγραφοι:
                           «1β.   Κατά παρέκκλιση από το άρθρο 9 παράγραφοι 3ζ, 3θ και 4α, τα κράτη μέλη μπορούν να εξουσιοδοτούν τη διάθεση στην αγορά των ακόλουθων κινητήρων για αυτοκινητάμαξες και σιδηροδρομικές μηχανές:

                                       α)

                                       κινητήρες αντικατάστασης που τηρούν τα όρια της φάσης ΙΙΙ Α, στις περιπτώσεις όπου πρόκειται να αντικαταστήσουν κινητήρες για σιδηροδρομικές μηχανές και αυτοκινητάμαξες:

                                                   i)

                                                   δεν πληρούν το πρότυπο της φάσης ΙΙΙ Α· ή

                                                   ii)

                                                   πληρούν το πρότυπο της φάσης ΙΙΙ Α αλλά δεν πληρούν το πρότυπο της φάσης ΙΙΙ Β·

                                       β)

                                       κινητήρες αντικατάστασης που δεν τηρούν τα όρια της φάσης ΙΙΙ Α, στις περιπτώσεις όπου πρόκειται να αντικαταστήσουν κινητήρες για σιδηροδρομικές μηχανές χωρίς έλεγχο της οδήγησης και δεν είναι ικανοί για ανεξάρτητη κίνηση, εφόσον αυτοί οι κινητήρες αντικατάστασης τηρούν ένα πρότυπο που δεν είναι χαμηλότερο από τα πρότυπα που τηρούν οι κινητήρες που είναι τοποθετημένοι σε υφιστάμενες αυτοκινητάμαξες του ιδίου τύπου.

                                 Οι εξουσιοδοτήσεις σύμφωνα με αυτή την παράγραφο μπορούν να χορηγούνται μόνο στις περιπτώσεις κατά τις οποίες η εγκρίνουσα αρχή του κράτους μέλους εκτιμά ότι η χρήση κινητήρα αντικατάστασης που πληροί τις απαιτήσεις των ορίων εκπομπών της πιο πρόσφατης φάσης στην υπό συζήτηση αυτοκινητάμαξα ή σιδηροδρομική μηχανή θα συνεπάγεται σοβαρές τεχνικές δυσκολίες.
                           1γ.   Μια ετικέτα με το κείμενο “ΚΙΝΗΤΗΡΑΣ ΑΝΤΙΚΑΤΑΣΤΑΣΗΣ” και με τον ενιαίο αριθμό αναφοράς της σχετικής παρέκκλισης επικολλάται στους κινητήρες που καλύπτονται από τις παραγράφους 1α ή 1β.
                           1δ.   Η Επιτροπή αξιολογεί τις περιβαλλοντικές επιπτώσεις και πιθανές τεχνικές δυσκολίες σε ό,τι αφορά τη συμμόρφωση προς την παράγραφο 1β. Υπό το πρίσμα της αξιολόγησης αυτής, η Επιτροπή υποβάλλει έως τις 31 Δεκεμβρίου 2016 στο Ευρωπαϊκό Κοινοβούλιο και το Συμβούλιο έκθεση αξιολόγησης της παραγράφου 1β συνοδευόμενη, εφόσον κριθεί σκόπιμο, από νομοθετική πρόταση που περιλαμβάνει προθεσμία λήξης για την εφαρμογή της παραγράφου αυτής»

                           γ)

                           η παράγραφος 7 αντικαθίσταται από το ακόλουθο κείμενο:
                           «7.   Τα κράτη μέλη επιτρέπουν τη διάθεση στην αγορά κινητήρων, όπως αυτοί ορίζονται στα σημεία Α.i), Α.ii) και Α.v) του τμήματος 1 του παραρτήματος I, στο πλαίσιο του ευέλικτου συστήματος σύμφωνα με τις διατάξεις του παραρτήματος XIII».

               3)

               Το παράρτημα XIII τροποποιείται σύμφωνα με το παράρτημα της παρούσας οδηγίας.

         Άρθρο 2
   Μεταφορά στο εθνικό δίκαιο
   1.   Τα κράτη μέλη θεσπίζουν και δημοσιεύουν, το αργότερο έως τις 24 Νοεμβρίου 2012, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Κοινοποιούν δε αμέσως στην Επιτροπή το κείμενο των μέτρων αυτών.
   Όταν τα κράτη μέλη θεσπίζουν τα εν λόγω μέτρα, αυτά περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Αποδέκτες
   Η παρούσα οδηγία απευθύνεται στα κράτη μέλη.

      Στρασβούργο, 16 Νοεμβρίου 2011.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         W. SZCZUKA

      (1)  ΕΕ C 48 της 15.2.2011, σ. 134.

      (2)  Θέση του Ευρωπαϊκό Κοινοβουλίου της 25ης Οκτωβρίου 2011 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 8ης Νοεμβρίου 2011.

      (3)  ΕΕ L 59 της 27.2.1998, σ. 1.

      (4)  ΕΕ L 146 της 30.4.2004, σ. 1.

      (5)  ΕΕ L 152 της 11.6.2008, σ. 1.

      ΠΑΡΑΡΤΗΜΑ
      Το τμήμα 1 του παραρτήματος XIII αντικαθίσταται από το ακόλουθο κείμενο:

         «1.   ΕΝΕΡΓΕΙΕΣ ΤΟΥ ΚΑΤΑΣΚΕΥΑΣΤΗ ΕΞΟΠΛΙΣΜΟΥ (ΚΑΕ)

                     1.1.

                     Εξαιρουμένης της διάρκειας της φάσης III B, ο ΚΑΕ που επιθυμεί να κάνει χρήση του ευέλικτου συστήματος, με εξαίρεση τους κινητήρες για την πρόωση αμαξοστοιχιών και σιδηροδρομικών μηχανών, ζητά από οποιαδήποτε εγκρίνουσα αρχή την άδεια να διαθέσουν στην αγορά οι κατασκευαστές κινητήρων του ΚΑΕ κινητήρες οι οποίοι προορίζονται για αποκλειστική χρήση από τον ΚΑΕ. Η ποσότητα κινητήρων που δεν συμμορφώνονται με τις ισχύουσες οριακές τιμές εκπομπών, αλλά έχουν λάβει έγκριση για την πιο πρόσφατη προηγούμενη φάση ορίων εκπομπών, δεν υπερβαίνει αυτή που περιγράφεται στα σημεία 1.1.1 και 1.1.2.

                     1.1.1.

                     Ο αριθμός των κινητήρων που διατίθενται στην αγορά στο πλαίσιο του ευέλικτου συστήματος δεν υπερβαίνει, για κάθε κατηγορία κινητήρων, το 20 % των ετήσιων ποσοτήτων εξοπλισμού με κινητήρες αυτής της κατηγορίας που διαθέτει στην αγορά ο ΚΑΕ (υπολογιζόμενο ως μέσος όρος των πωλήσεων των τελευταίων πέντε ετών στην αγορά της Ένωσης). Σε περίπτωση που ο ΚΑΕ διαθέτει στην αγορά της Ένωσης εξοπλισμό για λιγότερο από πέντε έτη, ο μέσος όρος υπολογίζεται με βάση το χρονικό διάστημα κατά το οποίο ο ΚΑΕ διαθέτει εξοπλισμό στην αγορά της Ένωσης.

                     1.1.2.

                     Ως προαιρετική εναλλακτική λύση σε σχέση με το σημείο 1.1.1 και εξαιρουμένων των κινητήρων για χρήση στην πρόωση αυτοκινηταμαξών και σιδηροδρομικών μηχανών, ο ΚΑΕ μπορεί να επιδιώξει να λάβει άδεια ώστε οι κατασκευαστές των κινητήρων του ΚΑΕ να διαθέσουν στην αγορά ένα καθορισμένο αριθμό κινητήρων για αποκλειστική χρήση από τον ΚΑΕ. Ο αριθμός των κινητήρων για κάθε κατηγορία δεν υπερβαίνει τα ακόλουθα ανώτατα όρια:

                                 Κατηγορία κινητήρα P (kW)

                                 Αριθμός κινητήρων

                                 19 ≤ P < 37

                                 200

                                 37 ≤ P < 75

                                 150

                                 75 ≤ P < 130

                                 100

                                 130 ≤ P ≤ 560

                                 50

                     1.2.

                     Κατά τη διάρκεια της φάσης ΙΙΙ B, αλλά όχι για διάστημα μεγαλύτερο από τρία έτη μετά την έναρξη της εν λόγω φάσης, και εξαιρουμένων των κινητήρων για χρήση στην πρόωση αυτοκινηταμαξών και σιδηροδρομικών μηχανών, ο ΚΑΕ που επιθυμεί να κάνει χρήση του ευέλικτου συστήματος ζητά από οποιαδήποτε εγκρίνουσα αρχή την άδεια να διαθέσουν στην αγορά οι κατασκευαστές κινητήρων του ΚΑΕ κινητήρες οι οποίοι προορίζονται για αποκλειστική χρήση από τον ΚΑΕ. Οι ποσότητες των κινητήρων που δεν συμμορφώνονται με τις ισχύουσες οριακές τιμές εκπομπών, αλλά έχουν λάβει έγκριση για την πιο πρόσφατη προηγούμενη φάση ορίων εκπομπών, δεν υπερβαίνουν τις οροφές που περιγράφονται στα σημεία 1.2.1 και 1.2.2.

                     1.2.1.

                     Ο αριθμός των κινητήρων που διατίθενται στην αγορά στο πλαίσιο του ευέλικτου συστήματος δεν υπερβαίνει, για κάθε κατηγορία κινητήρων, το 37,5 % της ετήσιας ποσότητας εξοπλισμού με κινητήρες αυτής της κατηγορίας που διαθέτει στην αγορά ο ΚΑΕ (υπολογιζόμενο ως μέσος όρος των πωλήσεων των τελευταίων πέντε ετών στην αγορά της Ένωσης). Σε περίπτωση που ένας ΚΑΕ διαθέτει στην αγορά της Ένωσης εξοπλισμό για λιγότερο από πέντε έτη, ο μέσος όρος υπολογίζεται με βάση το χρονικό διάστημα κατά το οποίο ο ΚΑΕ διαθέτει εξοπλισμό στην αγορά της Ένωσης.

                     1.2.2.

                     Ως προαιρετική εναλλακτική λύση σε σχέση με το σημείο 1.2.1, ο ΚΑΕ μπορεί να επιδιώξει να λάβει άδεια ώστε οι κατασκευαστές των κινητήρων του ΚΑΕ να διαθέσουν στην αγορά έναν καθορισμένο αριθμό κινητήρων για αποκλειστική χρήση από τον ΚΑΕ. Ο αριθμός των κινητήρων για κάθε κατηγορία δεν υπερβαίνει τα ακόλουθα ανώτατα όρια:

                                 Κατηγορία κινητήρα (kW)

                                 Αριθμός κινητήρων

                                 37 ≤ P < 56

                                 200

                                 56 ≤ P < 75

                                 175

                                 75 ≤ P < 130

                                 250

                                 130 ≤ P ≤ 560

                                 125

                     1.3.

                     Όσον αφορά τους κινητήρες για χρήση στην πρόωση σιδηροδρομικών μηχανών, κατά τη διάρκεια της φάσης III B αλλά όχι για διάστημα μεγαλύτερο από τρία έτη μετά την έναρξη της εν λόγω φάσης, ο ΚΑΕ μπορεί να επιδιώξει να λάβει άδεια ώστε οι δικοί του κατασκευαστές κινητήρων να διαθέσουν στην αγορά το πολύ έως 16 κινητήρες για αποκλειστική χρήση από τον ΚΑΕ. Ο ΚΑΕ μπορεί επίσης να επιδιώξει να λάβει άδεια ώστε οι δικοί του κατασκευαστές κινητήρων να διαθέσουν στην αγορά το πολύ έως 10 επιπλέον κινητήρες με ονομαστική ισχύ άνω των 1 800 kW για εγκατάσταση σε σιδηροδρομικές μηχανές που προορίζονται αποκλειστικά για χρήση στο δίκτυο του Ηνωμένου Βασιλείου. Οι σιδηροδρομικές μηχανές θεωρούνται ότι πληρούν τις απαιτήσεις αυτές μόνο εάν έχουν, ή είναι σε θέση να λάβουν, πιστοποιητικό ασφάλειας στο δίκτυο του Ηνωμένου Βασιλείου.
                     Η άδεια αυτή χορηγείται μόνο όταν υπάρχουν τεχνικοί λόγοι που δικαιολογούν τη μη συμμόρφωση προς τα όρια εκπομπών της φάσης ΙΙΙ Β.

                     1.4.

                     Ο ΚΑΕ περιλαμβάνει στην αίτηση προς την εγκρίνουσα αρχή τα ακόλουθα στοιχεία:

                                 α)

                                 δείγμα των ετικετών που πρόκειται να επικολληθούν σε κάθε επιμέρους τμήμα των μη οδικών κινητών μηχανημάτων στα οποία θα τοποθετηθεί κινητήρας που διατέθηκε στην αγορά στο πλαίσιο του ευέλικτου συστήματος. Στις ετικέτες αναγράφεται το ακόλουθο κείμενο: «ΜΗΧΑΝΗΜΑ ΑΡΙΘ. … (σειρά μηχανημάτων) ΑΠΟ … (συνολικός αριθμός μηχανημάτων στην αντίστοιχη ζώνη ισχύος) ΜΕ ΚΙΝΗΤΗΡΑ αριθ. … ΜΕ ΕΓΚΡΙΣΗ ΤΥΠΟΥ (οδηγία 97/68/ΕΚ) αριθ. …»·

                                 β)

                                 δείγμα της συμπληρωματικής ετικέτας που πρόκειται να επικολληθεί στον κινητήρα, στην οποία αναγράφεται το κείμενο του τμήματος 2.2.

                     1.5.

                     Ο ΚΑΕ παρέχει στην εγκρίνουσα αρχή όλες τις απαραίτητες πληροφορίες που συνδέονται με την εφαρμογή του ευέλικτου συστήματος τις οποίες η εγκρίνουσα αρχή ενδέχεται να ζητήσει για να λάβει απόφαση.

                     1.6.

                     Ο ΚΑΕ παρέχει σε κάθε εγκρίνουσα αρχή στα κράτη μέλη όλες τις πληροφορίες που αυτή απαιτεί ώστε να επιβεβαιωθεί ότι οι κινητήρες που συνοδεύονται από δήλωση ή φέρουν ετικέτα από όπου προκύπτει ότι διατίθενται στην αγορά στο πλαίσιο του ευέλικτου συστήματος, ορθώς συνοδεύονται από τέτοια δήλωση ή φέρουν τέτοια ετικέτα.».


title: Οδηγία 2005/77/ΕΚ της Επιτροπής, της 11ης Νοεμβρίου 2005, για την τροποποίηση του παραρτήματος V της οδηγίας 2000/29/ΕΚ του Συμβουλίου περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας

text:
               12.11.2005

               EL

               Επίσημη Εφημερίδα της Ευρωπαϊκής Ένωσης

               L 296/17

         ΟΔΗΓΊΑ 2005/77/ΕΚ ΤΗΣ ΕΠΙΤΡΟΠΉΣ
   της 11ης Νοεμβρίου 2005
   για την τροποποίηση του παραρτήματος V της οδηγίας 2000/29/ΕΚ του Συμβουλίου περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 14 δεύτερο εδάφιο στοιχείο δ),
   Εκτιμώντας τα ακόλουθα:

               (1)

               Η οδηγία 2000/29/ΕΚ προβλέπει ορισμένα μέτρα κατά της εξάπλωσης οργανισμών επιβλαβών για τα φυτά ή τα φυτικά προϊόντα στο εσωτερικό της Κοινότητας. Επιπλέον, προβλέπει τη χρήση φυτοϋγειονομικού διαβατηρίου, το οποίο θα πιστοποιεί ότι τα φυτά ή τα φυτικά προϊόντα έχουν υποβληθεί επιτυχώς στο κοινοτικό σύστημα ελέγχων.

               (2)

               Επί του παρόντος, απαιτούνται φυτοϋγειονομικά διαβατήρια για τη διακίνηση πιστοποιημένων σπόρων Helianthus annuus L., Lycopersicon lycopersicum (L.) Karsten ex Farw. και Phaseolus L. εντός της Κοινότητας, με εξαίρεση τις τοπικές μετακινήσεις.

               (3)

               Για τη βελτίωση της φυτοϋγειονομικής προστασίας των σπόρων Helianthus annuus L., Lycopersicon lycopersicum (L.) Karsten ex Farw. και Phaseolus L., η απαίτηση σύμφωνα με την οποία οι σπόροι πρέπει να συνοδεύονται από φυτοϋγειονομικό διαβατήριο όταν διακινούνται εντός της Κοινότητας, με εξαίρεση τις τοπικές μετακινήσεις, πρέπει να εφαρμόζεται σε όλους τους σπόρους αυτών των ειδών.

               (4)

               Ως εκ τούτου, το παράρτημα V της οδηγίας 2000/29/ΕΚ θα πρέπει να τροποποιηθεί αναλόγως.

               (5)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Στο παράρτημα V μέρος Α τμήμα Ι σημείο 2.4 της οδηγίας 2000/29/ΕΚ, η τελευταία περίπτωση αντικαθίσταται από τα ακόλουθα:

               «—

               Σπόροι Helianthus annuus L., Lycopersicon lycopersicum (L.) Karsten ex Farw. και Phaseolus L.»

         Άρθρο 2
   1.   Τα κράτη μέλη θεσπίζουν και δημοσιεύουν, έως τις 30 Απριλίου 2006 το αργότερο, τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων, καθώς και έναν πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Μαΐου 2006.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της παραπομπής αυτής καθορίζεται από τα κράτη μέλη.
   2.   Τα κράτη μέλη κοινοποιούν στην Επιτροπή το κείμενο των κυρίων διατάξεων εθνικής νομοθεσίας που εκδίδουν στον τομέα που καλύπτεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα μετά από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 11 Νοεμβρίου 2005.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 169 της 10.7.2000, σ. 1· οδηγία όπως τροποποιήθηκε τελευταία από την οδηγία 2005/16/ΕΚ (ΕΕ L 57 της 3.3.2005, σ. 19).